Univerzitet Crne Gore

Fakultet za sport i fizičko vaspitanje

10.01.2023.godine

Na osnovu člana 40 Zakona o državnoj imovini ( ‘’Službeni list CG’’ br. 21/09 i 40/11), člana 29 stav 2 Uredbe o prodaji i davanju u zakup stvari u državnoj imovini (‘’Službeni list CG’’ br. 44/10) i Odluke Upravnog odbora Univerziteta Crne Gore broj 02-340/3 od 28.12.2022.godine, Fakultet za sport i fizičko vaspitanje u Nikšiću objavljuje:

**JAVNI POZIV**

**za prikupljanje ponuda za davanje u zakup**

**dijela prostora u prizemlju zgrade Fakulteta za sport i fizičko vaspitanje Univerziteta Crne Gore**

**za postavljanje dva samouslužna aparata za tople i hladne napitke i konditorske proizvode**

**PREDMET ZAKUPA:**

1. Fakultet za sport i fizičko vaspitanje Univerziteta Crne Gore poziva na podnošenje ponuda za davanje u zakup dijela prostora, koji se nalazi u u prizemlju zgrade Fakulteta za sport i fizičko vaspitanje (nepokretnosti evidentirane u LN 767 KO Nikšić, kat. parcela br. 2625, PD 3, 38, 92 m2 od ukupne površine 614 m2) za postavljanje dva samouslužna aparata za tople i hladne napitke i konditorske proizvode.

**POČETNA CIJENA ZAKUPA PROSTORA:**

1. Minimalna (početna) cijena zakupa dijela prostora (prostornih mjesta za postavljanje samouslužnih aparata ) isnosi 32,00 eura (trideset dva eura) na mjesečnom nivou, po jednom samouslužnom aparatu sa uračunatim PDV-om
2. Zakupnina se isplaćuje svakomjesečno, unaprijed, do 5. u mjesecu za naredni mjesec.

1. Troškove električne energije, na mjesečnom nivou, koji padaju na teret zakupca, obračunava stručna komisija koju formira dekan, u određenom iznosu.

1. Ugovorene cijene (zakupa, toplih i hladnih napitaka) ne mogu se mijenjati tokom trajanja ugovora.

**ROK ZAKUPA:**

1. Poslovni prostor koji je predmet Javnog nadmetanja daje se u zakup u viđenom stanju, na period od jedne godine.

**USLOV ZAKUPA:**

1. Poslovni prostor iz tačke I se može koristiti isključivo za pružanje usluga opsluživanje toplim i hladnim napicima konditorskim i sličnim proizvodim putem samouslužnih aparata.

**NAČIN, MJESTO I VRIJEME PODNOŠENJA PONUDE:**

1. Prijave po Javnom pozivu podnose se u zatvorenoj i zapečaćenoj koverti, na adresu: Fakultet za sport i fizičko vaspitanje Univerziteta Crne Gore, Ul. Vuka Karadžića 83, Nikšić, radnim danima od 09:00 do 13:00 h, zaključno sa danom 16. januarom 2023. godine, najkasnije do 13 časova, isključivo predajom na arhivi Fakulteta, sa obaveznom naznakom na koverti „Prijava po javnom pozivu za davanje u zakup prostornih mjesta,– NE OTVARAJ PRIJE JAVNOG OTVARANJA PONUDA”.
2. Učesnici Javnog poziva su dužni da dostave ponudu sa ponuđenim iznosom mjesečnog zakupa iskazanu u eurima, sa uračunatim PDV-om.

**MJESTO I VRIJEME OTVARANJA PONUDA:**

1. Javno otvaranje ponuda, kome mogu da prisustvuju podnosioci ponuda, njihovi zastupnici ili punomoćnici, biće održano 13. januara 2020. godine u 14 časova, na Fakultetu za sport i fizičko vaspitanje Univerziteta Crne Gore, ul. Vuka Karadžića 83, Nikšić.
2. Podnesene ponude se ne mogu mijenjati niti dopunjavati.

**OBAVEZA UČESNIKA DA DOSTAVI PODATKE:**

1. Pravo učešća na Javnom pozivu imaju pravna lica registrovana za obavljanje djelatnosti za koje se prostor daje pod zakup.
2. Učesnici Javnog nadmetanja su dužni da pored ponude iz tačke 9 uz prijavu dostave:

* naziv i adresu sjedišta privrednog društva;
* potvrdu o registraciji iz Centralnog registra privrednih subjekata za domaća, odnosno dokaz o registraciji nadležnog organa matične države stranog ponuđača za strana lica;
* rješenje o PIB-u pravnog lica;
* rješenje o registraciji PDV-a;
* dokaz o uplati depozita za učešće u javnom nadmetanju u iznosu od 10% godišnjeg zakupa (38,40 eura) na žiro račun Fakulteta kod CKB banke broj 510-22528-65;
* ovlašćenje za zastupanje ponuđača;
* izjavu Ponuđača da se odriče prava da tereti Zakupodavca po osnovu eventualne nastale štete na aparatima ili gubitka u vidu prometa;
* tehničke specifikacije aparata.

1. Dokazi moraju biti dostavljeni u originalu ili ovjerenoj kopiji, ne stariji od šest mjeseci i to na jeziku koji je u službenoj upotrebi u Crnoj Gori.

**DRUGI USLOVI:**

1. Zainteresovani ponuđači se mogu, tokom trajanja javnog poziva, putem telefona 040/235-207 informisati o obilasku predmetnog poslovnog prostora.

1. Nepotpune, neblagovremene, kao i prijave koje nisu pripremljene u skladu sa uslovima Javnog poziva neće se razmatrati.

1. Ponude koje su primljene nakon isteka roka utvrđenog u javnom pozivu, ponude koje ne sadrže cijenu zakupa ili sadrže cijenu koja je niža od početne, kao i ponude ponuđača koji nijesu uplatili depozite, neće se razmatrati.

1. Neispunjenost uslova iz tačaka 16 i 17 Komisija zapisnički konstatuje.

1. Najpovoljnijom ponudom smatra se ponuda kojom se nudi najviši iznos mjesečne zakupnine, izražene u eurima, koja ne može biti manja od početne cijene. U slučaju da dva ponuđača dostave istovjetne ponude, Komisija će na licu mjesta za takve ponuđače organizovati dodatnu licitaciju putem davanja pismenih ponuda u zatvorenim kovertama sve do izbora najpovoljnijeg ponuđača.

1. Rangiranje ponuda vrši se na osnovu visine iznosa mjesečne zakupnine, izražene u eurima, koja ne može biti manja od početne.
2. Komisija vrši rangiranje ponuda za koje ocijeni da su formalno ispravne i finansijski i ukupno prihvatljive i utvrđuje rang listu.

1. Komisija je dužna da u roku od 3 dana od dana otvaranja ponuda sačini odluku o izboru najpovoljnijeg ponuđača.

1. O rezultatima sprovedenog postupka Komisija za pripremu i sprovođenje postupka davanja u zakup nepokretrnosti će obavijestiti ponuđače u roku od 3 dana od dana donošenja odluke o izboru najpovoljnijeg ponuđača.

1. Svaki učesnik u nadmetanju ima pravo prigovora na odluku o izboru najpovoljnijeg ponuđača Komisiji u roku od 5 dana od dana dobijanja obavještenja o rezultatima Javnog poziva.

1. Komisija je dužna da odluči po prigovoru u roku od 3 dana od dana podnošenja prigovora.

1. Odluka Komisije po prigovoru je konačna.

1. Ukoliko prvorangirani ponuđač odbije da potpiše ugovor u roku od 8 dana od dana donošenja odluke, Fakultet za sport i fizičko vaspitanje zadržava depozit i može odlučiti da ugovor o zakupu zaključi sa sljedećim rangiranim ponuđačem.

1. Sa najpovoljnijim ponuđačem biće zaključen ugovor o zakupu.

1. Komisija će da proglasi javni poziv neuspjelim u slučaju da se na javni poziv ne prijavi nijedan ponuđač.

1. Zakupac nema pravo da prostor koji je predmet javnog poziva dâ u podzakup.

1. Univerzitet Crne Gore će obezbjediti priključak na elektro-energetsku mrežu (220V).

1. Doprema, postavljanje, priključenje na električnu mrežu, održavanje i servis aparata obaveze su zakupca. U obaveze zakupca spadaju i troškovi osiguranja aparata i osiguranja od odgovornosti prema trećim osobama, te troškovi demontaže aparata, njegovog uklanjanja, odvoza i dovođenje prostora u prvobitno stanje nakon prestanka ugovora o zakupu.

1. Tačno mjesto za postavljanje aparata odrediće se u dogovoru sa zakupcem, na način da se njegovim postavljanjem i korišćenjem ne ometa obavljanje djelatnosti fakulteta.

1. U slučaju adaptacije, sanacije i drugih zahvata na dijelu objekta u kome su postavljeni aparati, zakupodavac zadržava pravo da na trošak zakupca zatraži privremeno uklanjanje aparata iz objekta, pri čemu zakupac nema pravo tražiti povraćaj uloženih sredstava po toj osnovi, niti bilo kakvu naknadu.

1. Zakupac je u slučaju potrebe dužan o svom trošku obezbijedi minimalne tehničke uslove za postavljanje aparata, bez prava na povraćaj sredstava od zakupodavca.

1. Zakupac garantuje za kvalitet proizvoda u skladu sa sanitarno-higijenskim propisima, kao i za tehničku ispravnost aparata, koje je dužan predočiti zakupodavcu na njegov zahtjev.

1. Servisiranje aparata moguće je realizovati na svim gore pomenutim lokacijama radnim danima u vremenu od 08:00-16:00 časova.
2. Sva eventualna oštećenja aparata, krađe i ostali rizici padaju na teret zakupca, kao i potpuna odgovornost prema konzumentima za nastale štete u vezi s rukovanjem, korišćenjem i radom aparata i konzumiranjem proizvoda iz aparata, te je isključena svaka odgovornost zakupodavca prema zakupcu i svim trećim licima u vezi sa navedenim.

Kontakt telefon: 040/235-207, Đurđa Burić